Cal destacar que Sant Joan és a més a més el patró de la capital del Rosselló i que la revetlla coincideix amb la seva Festa Major El passat mes d'abril, el Consell Municipal de l’Ajuntament de Perpinyà va aprovar la moció de suport a la Flama del Canigó, als Focs de Sant Joan i al seu reconeixement com a Festa Nacional dels Països Catalans, a instàncies de la regidoria de Cultura. Perpinyà esdevé així una de les poblacions amb més habitants que aprova aquest moció. Amb l’aprovació d’aquesta moció, Perpinyà s’afegeix a les gairebé 250 poblacions catalanes que durant els darrers tres anys han aprovat la mateixa moció als respectius consistoris tot responent a la sol·licitud dels centenars d’entitats i col·lectius que any rere any organitzen la rebuda de la Flama del Canigó. Alhora, Perpinyà esdevé així una de les poblacions amb més habitants que aprova aquest moció, darrera de Badalona o Mataró, però per davant de Sant Boi de Llobregat, Sant Cugat del Vallès o Manresa. En aquest sentit, cal ressaltar que més d’un milió i mig de persones viuen en poblacions on s’ha recolzat aquesta moció. Respecte d’altres ajuntaments signants, destaquen, entre d’altres, els de diferents capitals de comarca com ara Figueres, Vilafranca del Penedès, El Vendrell, les Borges Blanques, Valls, Berga, Ripoll, Solsona, Móra d’Ebre, Flix o Cervera. De cara enguany, a més a més, es pretén celebrar un acte d’entrega de totes aquestes mocions al Parlament de Catalunya tot coincidint amb la revetlla de Sant Joan, del qual n'anirem informant a tota aquella gent interessada.
Però perquè us avaloteu tant? En comptes de fregir.me sense trellat, contesteu les meues preguntes: Quants ajuntaments valencians han demanat que Sant Joan siga festa nacional dels PPCC? Trobeu lògic que una diada que no es ni ha segut mai festiva al País Valencià i que només és festiva a menys del 5% dels pobles valencians, siga Dia Nacional dels valencians? Ah! que és festa a Catalunya? Eixa és la raó principal, veritat? I encara dieu que voleu una nació plural, on es respecte la personalitat de cada un dels països que la componen?  Mennys insultar i votar negativament lo que no us agrada i més argumentar. Quines raóns teniu per a que cinc milions de valencians tinguen Sant Joan com a Diada Nacional?  
Una raó...perquè som el mateix país, et sembla una bona raó??
país o països, com quedem?
País i països.
Sí, si, quan convé país i quan convé països!  Un país de països, no?  Vinga va, aneu a contar rondalles als nens!
País (estat unitari) format per 3 grans comunitats i unitats polítiques, que anomenem països. És a dir el País (Estat) dels Països Catalans. La solidesa la te tota, que tu no la vulguis, és un altre tema. Si no proposa una cosa diferent.
Això és una parida (amb perdó) i tu ho saps. Un pastis indigerible. I jo no haig de proposar res. Jo ho tinc claríssim. Només tinc un país, el pais dels valencians, el País Valencià. Lo altre només és compartir idioma i, de moment,  bon veïnatge, germanor i solidaritat. I en el futur, en funció de la sobirania de cada un de nosaltres, ja vorem que més es pot fer.
I jo no haig de proposar res. Jo ho tinc claríssim. Només tinc un país, el pais dels valencians, el País Valencià. Doncs molt bé, el meu són els Països Catalans, i avui en dia vivim a Espanya, que per molts és el seu. Ara a treballar i aviam qui dels tres guanya a la llarga.
D'acord, però no se t'oblide una cosa, tant els espanyols com tu, voleu incloure el meu país en el(s) vostre(s). I jo no vos dic ni a catalans ni a espanyols que sou valencians. Un detall important que, com a nacionalista valencià, malauradament, no puc passar per alt.   
Tu ets conscient que parles català?
Totalment. Amb el nom de valencià, clar.
ok.